ଆମେରିକାର ମଧ୍ୟ ଇଣ୍ଡିଆନାଠାରେ ଅବସ୍ଥିତ ହିନ୍ଦୁ ମନ୍ଦିରରେ ଉତ୍ସାହ ଉଦ୍ଦୀପନା ସହ ରଥଯାତ୍ରା ଜୁଲାଇ ୧୪ ତାରିଖରେ ପାଳିତ ହୋଇଯାଇଛି ।
ଚଳିତ ବର୍ଷକୁ ମିଶାଇ ଆମେରିକାର ଜଗନ୍ନାଥ ଆସୋସିଏସନ ଅଫ ଇଣ୍ଡିଆନା (ଜୟ ) ଆନୁକୁଲ୍ୟରେ ଇଣ୍ଡିଆନାରେ ବସବାସ କରୁଥିବା ଓଡ଼ିଆ ପରିବାରମାନଙ୍କ ଦ୍ବାରା ଏହା ହେଉଛି ଚତୁର୍ଥ ରଥ ଯାତ୍ରାର ଆୟୋଜନ ।
ରଥଯାତ୍ରାର ବହୁ ଦିନ ପୂର୍ବରୁ ସପ୍ତାହନ୍ତ ଗୁଡିକରେ ଓ ସନ୍ଧ୍ୟା ସମୟରେ ରଥ ନିର୍ମାଣ, ସାଜସଜ୍ଜ୍ୟା ଓ ନୀତି ନିର୍ଘଣ୍ଟ ଇତ୍ୟାଦି କାର୍ଯ୍ୟ କାର୍ଯ୍ୟକର୍ତ୍ତା ମାନଙ୍କ ଦ୍ୱାରା ଆରମ୍ଭ ହୋଇଥିଲା ।
ମଙ୍ଗଳ ଆରତୀ ଓ ଅନ୍ୟାନ ପୂଜା ଅର୍ଚ୍ଚନା ପରେ ଦିବା ପ୍ରାୟ ୧୧ ଟା ସମୟରେ ପହଣ୍ଡି ବିଜେ କାର୍ଯ୍ୟକ୍ରମ ଆରମ୍ଭ ହୋଇଥିଲା । ବିଗ୍ରହ ମାନଙ୍କୁ ପାଲିଙ୍କିରେ ମନ୍ଦିର ଭିତରୁ ପହଣ୍ଡି କରାଇ ରଥକୁ ଅଣାଯାଇଥିଲା ।
ଘଣ୍ଟଘଣ୍ଟା, ମାର୍ଦ୍ଦଳ, ଶଙ୍ଖ , ହୁଳହୁଳି ଓ ଜୟ ଜଗନ୍ନାଥ, ହରିବୋଲ ଧ୍ୱନିରେ ଚତୁର୍ଦିଗ ପ୍ରକମ୍ପିତ ହୋଇ ଥିଲା । ଏଚ.ଟି.ସି.ଆଇ. ର ସଭାପତି ଡ଼କ୍ଟର କୃଷ୍ଣ କୁମାର ପଦ୍ମନାଭନ ଛେରା ପହଁରା କରିଥିଲେ । ଏହା ପରେ ରଥ ଟଣା କାର୍ଯ୍ୟ ଆରମ୍ଭ ହୋଇ କିଛି ଦୂରରେ ଥିବା ମାଉସୀ ମା ଘରରେ ଶେଷ ହୋଇଥିଲା । ସେଠାରେ ଶ୍ରୀ ବିଗ୍ରହ ମାନଙ୍କୁ ଅବସ୍ଥାପିତ କରାଯାଇଥିଲା ।
ରଥଯାତ୍ରା ଉପଲକ୍ଷେ ଅନ୍ନ, ଡାଲି, ଘାଣ୍ଟ ତରକାରୀ, ଟମାଟୋ ଖଟା ଓ ଖିରି ଆଦି ଓଡ଼ିଆ ଖାଦ୍ୟ ଭକ୍ତ ମାନଙ୍କୁ ପରଷା ଯାଇଥିଲା । ଭକ୍ତମାନେ ବଡ ଉଲ୍ଲାସରେ ପ୍ରସାଦ ସେବନ କରିଥିଲେ ।
ପ୍ରସାଦ ସେବନ ପରେ ବିଭିନ୍ନ ପ୍ରକାରର ସାସ୍କୃତିକ କାର୍ଯ୍ୟକ୍ରମ ଯଥା ଭଜନ , ଓଡିଶୀ ନୃତ୍ୟ ପରିବେଷଣ, ଓଡ଼ିଆ କବିତା ଆବୃତି ଇତ୍ୟାଦି କରାଯାଇଥିଲ । ଶେଷରେ ଭାରତର ଜାତୀୟ ସଂଗୀତ ଗାନ ପରେ କାର୍ଯ୍ୟକ୍ରମ ଶେଷ ହୋଇଥିଲା ।
ନିଜ ଭିଟା ମାଟିରୁ ଯାଇ ସୁଦୂର ଆମେରିକାରେ ରହିଲେ ମଧ୍ୟ ଓଡ଼ିଆ ସମ୍ପ୍ରଦାୟ ସେଠାରେ ମହା ଆନନ୍ଦ ଉଲ୍ଲାସରେ ରଥ ଯାତ୍ରା ପାଳନ କରି ପାରିଥିବାରୁ ନିଜକୁ ଧନ୍ୟ ମନେ କରୁଛନ୍ତି ।
ଏଚ.ଟି.ସି.ଆଇ. କର୍ମକର୍ତ୍ତା ଓ ଜୟ ଗୃପର ମିଳିତ ଆନୁକୂଲ୍ୟରେ ରଥଯାତ୍ର ପାଳନ ସେଠାରେ ରହୁଥିବା ପ୍ରବାସୀ ଭାରତୀୟଙ୍କ ଲାଗି ଏକ ସ୍ମରଣୀୟ ମୁହୂର୍ତ୍ତ ହୋଇ ରହିବ ।
'ମାନବିକତାବାଦ', ସାମ୍ରାଜ୍ୟବାଦର ନୈତିକତାର ଘଡ଼ି ଭଳି ସର୍ବଦା କାମ କରିଆସିଛି ।
ତେଣୁ କରି ଜଣେ ଆମେରିକୀୟ ରାଷ୍ଟ୍ରପତି ଯେ କି ଖୋଲାଖୋଲି ସାମରିକବାଦ, ବର୍ଣ୍ଣବାଦ ଏବଂ ମିଛ ରାଷ୍ଟ୍ରବାଦର ସମର୍ଥନ କରିଆସିଛନ୍ତି, ଉଭୟ ଦଳର ସହମତି ହାସଲ କରିବାପାଇଁ ସକ୍ଷମ ହେଇପାରିଲେ ଯେତେବେଳେ ସେ ସମୟ ପରୀକ୍ଷିତ ସାମ୍ରାଜ୍ୟବାଦର ନୈତିକ ଲୋହିତ ରେଖାଟିରେ ସାହାରା ଖୋଜିଲେ ।
୧୯୬୧-୧୯୭୧ ଭିତରେ ଚାଲିଥିବା ଭିଏତ୍ନାମ ଯୁଦ୍ଧ ସମୟରେ ରାଓଂରାଣ୍ଡ୍ କାର୍ଯ୍ୟାନୁଷ୍ଠାନର ଅଂଶ ଭାବରେ ଆମେରିକୀୟ ସେନା ଯେଉଁ 'ଏଜେଂଟ୍ ଅରେଞ୍ଜ୍' ନାମକ ରାସାୟନିକ ବିଷବୋମାର ପ୍ରୟୋଗ କରିଥିଲା ସେ କଥାକୁ ନେଇ କିଛି ମନେ କରନ୍ତୁ ନାହିଁ ।
ଏବେ ଯାହାସବୁ ଆମେରିକୀୟ ରାଷ୍ଟ୍ରପତିଙ୍କ ପ୍ରଶାସନକୁ ପ୍ରାୟତଃ ତତ୍କ୍ଷଣାତ କରିବାକୁ ପଡ଼ିଲା ତାହା ହେଲା ଯେ ସଂଯୁକ୍ତ ରାଷ୍ଟ୍ରର ନିରାପତା ପରିଷଦକୁ ଅପେକ୍ଷା ନକରି ଏବଂ ସିରିୟାର ସରକାର ସତରେ ରାସାୟନିକ ଅସ୍ତ୍ରଶସ୍ତ୍ର ପ୍ରୟୋଗ କରିଥିଲେ କି ନାହିଁ କୌଣସି ନିରପେକ୍ଷ ସଂସ୍ଥା ଦ୍ୱାରା ତଦନ୍ତ ନକରି ଏବଂ କମ୍ପାନୀମାନଙ୍କ ଦ୍ୱାରା ପରିଚାଳିତ ଗଣମାଧ୍ୟମର ବହୁଳ ପ୍ରସାରିତ 'ରାୟ'କୁ ଆଧାର କରି, ଯେତେ ଶୀଘ୍ର ସମ୍ଭବ 'ଦଣ୍ଡବିଧାନ' କରିବା ।
ସିରିଆରେ ୬ବର୍ଷ ଧରି ଲାଗି ରହିଥିବା ଗୃହ ଯୁଦ୍ଧରେ, ଏପ୍ରିଲ ୪ଦିନ ସିରିୟାର ଇଜ୍ଲିବ୍ ପ୍ରଦେଶର ବିଦ୍ରୋହୀମାନଙ୍କ ନିୟବଣରେ ଥିବା ଖାଁ ସେଖଞ୍ଜାନ୍ ସହରରେ ଗୋଟିଏ ରାସାୟନିକ ଅସ୍ତ୍ର ଦ୍ୱାରା ଆକ୍ରମଣ ହୋଇଥିଲା ।
ତୁରନ୍ତ ହ୍ୱାଇଟ୍ ହାଉସ (ଆମେରିକୀୟ ରାଷ୍ଟ୍ରପତି ଭବନ) ତରଫରୁ ଘଟଣାଟି ପାଇଁ ସିରିୟାର ରାଷ୍ଟ୍ରପତି ବସର୍-ଅଲ୍-ଆସାଦଙ୍କ ସରକାରଙ୍କୁ ନିନ୍ଦା କରାଗଲା । ଗଣମାଧ୍ୟମ ଓ ପ୍ରାୟତଃ ସମଗ୍ର ରାଜନୈତିକ ପ୍ରତିଷ୍ଠାନ ସିରିୟା ସରକାରଙ୍କୁ ଦୋଷୀ ସାବ୍ୟସ୍ତ କଲେ ।
ତା'ପରଦିନ ବିଷାକ୍ତ ଗ୍ୟାସ ଯୋଗୁଁ ରୁଦ୍ଧହୋଇ ମୃତ୍ୟୁବରଣ କରିଥିବା 'ନିରୀହ ପିଲା, ନିରୀହ ଶିଶୁମାନଙ୍କ' ମୃତ୍ୟୁବରଣ କରିଥିବାର ଚିତ୍ର ଦେଖି ରାଷ୍ଟ୍ରପତି ଡୋନାଲଡ ଟ୍ରମ୍ପ ନିଜର ଆତଙ୍କକୁ ପରିପ୍ରକାଶ କରି ଘୋଷଣା କରିଥିଲେ ଯେ, ଲକ୍ଷ୍ମଣରେଖାକୁ ଅତିକ୍ରମ କରାଯାଇଛି ।
ସେ ନିଜ ଦେଶର ଜାତୀୟ ନିରାପତା ବୈଠକ ଡାକି ସାମରିକ କାର୍ଯ୍ୟାନୁଷ୍ଠାନ ପାଇଁ ବାଟ କ'ଣ ଅଛି ବିଚାର କଲେ । ଠିକ୍ ତା' ପରଦିନ ଭୂ-ମଧ୍ୟ ସାଗରରେ ଥିବା ଦୁଇଟି ଆମେରିକୀୟ ଯୁଦ୍ଧଜାହାଜ ସିରିୟାର ହମସ୍ ସହର ପାଖରେ ଥିବା ସୟରାତ ବିମାନ ଘାଟି ଉପରେ ୫୯ଟି ଟୋମାହକ କ୍ଷେପଣାସ୍ତ୍ର ନିକ୍ଷେପ କରିଥିଲା ।
ତାଙ୍କ ସରକାର ରାସାୟନିକ ଅସ୍ତ୍ର ପ୍ରୟୋଗ କରିଛନ୍ତି ବୋଲି ଆସିଥିବା ଅଭିଯୋଗର ଉତର ରଖି ସିରିୟାର ବୈଦେଶିକ ମବୀ ୱାଲିଦ୍ ଅଲ୍ ମୁଆଲେମ୍ ସ୍ପଷ୍ଟ ଭାବେ କହିଥିଲେ ଯେ, 'ସିରିୟା' ଆରବ ସେନା ଏଭଳି ଅସ୍ତ୍ର ବ୍ୟବହାର କରିନାହିଁ ଏବଂ ଆମ ଲୋକମାନଙ୍କୁ ନିଜ ଲକ୍ଷ୍ୟରେ ରଖିଥିବା ଆତଙ୍କବାଦୀମାନଙ୍କ ବିରୁଦ୍ଧରେ ମଧ୍ୟ ଏଭଳି ଅସ୍ତ୍ର ପ୍ରୟୋଗ କରିବ ନାହିଁ' କିନ୍ତୁ କ୍ଷମତାଶାଳୀ ଲୋକେ ଏବଂ ବ୍ୟବସ୍ଥା ସହ ଥିବା ଗଣମାଧ୍ୟମ ଏହି ବୟାନଟିକୁ ଅଣଦେଖା କରିଥିଲେ ।
ଅନ୍ୟପଟେ ସେମାନେ ସଂଯୁକ୍ତ ରାଷ୍ଟ୍ରରେ ଥିବା ଆମେରିକୀୟ ରାଷ୍ଟ୍ରଦୂତ ନିକି ହ୍ୟାଲିଙ୍କ ବକ୍ତବ୍ୟକୁ ବହୁଳ ପ୍ରସାରିତ କରିଥିଲେ । ତାଙ୍କ ବକ୍ତବ୍ୟର ଅର୍ଥ ଥିଲା ଯେ ଯେହେତୁ ଅନ୍ତଃରାଷ୍ଟ୍ରୀୟ ସମୁଦାୟ କୌଣସି କାର୍ଯ୍ୟାନୁଷ୍ଠାନ ନେବାରେ ଅନବରତ ବିଫଳ ହୋଇଛନ୍ତି, ସିରିୟା ବିରୁଦ୍ଧରେ ଯୁଦ୍ଧ ଘୋଷଣା କରିବା ପାଇଁ ଆମେରିକାର ଅଧିକାର ଅଛି ।
ଆଶାନୁରୂପକ ଆମେରିକାର କର୍ପୋରେଟ ଗଣମାଧ୍ୟମ ଓ ରାଜନୈତିକ ପ୍ରତିଷ୍ଠାନ ଆମରିକାର ସିରିୟା ଆକ୍ରମଣ ପାଇଁ ଟ୍ରମ୍ପଙ୍କର ପ୍ରଶଂସା କରିଥିଲେ ।
ଏମିତିକି, ଏଯାବତ୍ ଟ୍ରମ୍ପଙ୍କୁ ଗାଳି କରି ଆସିଥିବା ସି.ଏନ୍.ଏନ୍. ଟିଭିର ପ୍ରମୁଖ ବୈଦେଶିକ କାର୍ଯ୍ୟକ୍ରମର ପରିଚାଳିକା ଫରିଦ୍ ଜାକାରିଆ ଟ୍ରମ୍ପଙ୍କ ସିରିୟାରେ କ୍ଷେପଣାସ୍ତ୍ର ପ୍ରୟୋଗ ଦ୍ୱାରା ବିମୋହିତ ହୋଇ କହିଥିଲେ ଯେ, 'ଟ୍ରମ୍ପ୍ ଏବେ ଆମେରିକାର ରାଷ୍ଟ୍ରପତି ହେଲେ ।
' ସତ କହିବାକୁ ଗଲେ, ଆମେରିକୀୟ ସାମ୍ରାଜ୍ୟବାଦର ଅନେକ ପ୍ରାଚୀନ ଆଲେଖ୍ୟ ଗୋଟିଏ ବନ୍ଦ ଫାଶ ଭିତରେ ପୁଣିଥରେ ଉପସ୍ଥାପିତ ହୋଇଗଲା । ୧୯୯୧ ମସିହାର ତୈଳ ସମୃଦ୍ଧ ଇରାକ ଉପରେ ଆକ୍ରମଣ, ଏକଥା କହି କରାଯାଇଥିଲା ଯେ, କୁଏତ୍ ଲୋକଙ୍କ ଉପରେ ଇରାକୀ ସେନାଙ୍କର ନିର୍ଯାତନା ଦିଆଯାଉଥିବା ମନେ କରାଯାଉଥିଲା ଏବଂ ତାକୁ ପ୍ରତିରୋଧ କରିବା ପାଇଁ ଇରାକ ଆକ୍ରମଣ କରାଯାଇଥିଲା ।
୧୯୯୯ରେ ଏହା କହି ଯୁଗୋସ୍ଲୋଭିଆ ଉପରେ ନାଟୋର ବୋମାମାଡ଼ ଯଥାର୍ଥ କୁହାଗଲା ଯେ, ଏହି ଦେଶର ରାଷ୍ଟ୍ରପତି ସ୍ଲୋବେକେନ୍ ମିଲୋସେଭିକ୍ ଗୋଟିଏ ସମ୍ପ୍ରଦାୟର ଲୋକମାନଙ୍କୁ କାଳେ ନି୧⁄୨ିହ୍ନ କରିଦେବେ, ଯାହାକୁ ବନ୍ଦ କରାଇବାର ଥିଲା ।
୨୦୦୧ରେ ଆଫଗାନିସ୍ଥାନ ଆକ୍ରମଣକୁ ଏକଥା କହି ଯୁକ୍ତିଯୁକ୍ତ କୁହାଗଲା ଯେ ସେ ଦେଶର ତାଲିବାନ ଶାସକମାନେ କୁଆଡ଼େ ସେପ୍ଟେମ୍ବର ୧୧, ୨୦୦୧ରେ ଆମେରିକାରେ (ବିଶ୍ୱ ବାଣିଜ୍ୟ କେନ୍ଦ୍ରରେ) ହେଇଥିବା ଆକ୍ରମଣର ସବାସବାଦୀମାନଙ୍କୁ ପରିପୋଷଣ କରୁଥିଲେ ।
୨୦୦୩ରେ ଇରାକ ଆକ୍ରମଣକୁ ଏକଥା କହି ବୈଧ କରିବା ପାଇଁ ଯୁକ୍ତି ରଖାଗଲା ଯେ, ରାଷ୍ଟ୍ରପତି ସଦ୍ଦାମ ହୁସେନ କୁଆଡ଼େ 'ଗଣବିଧ୍ୱଂସୀ ଅସ୍ତ୍ରଶସ୍ତ୍ର' ରଖିଥିଲେ ।
୨୦୧୧ରେ ନାଟୋ ନେତୃତ୍ୱରେ ଲିବ୍ୟା ଉପରେ ଆକ୍ରମଣ ହେଲା ଏବଂ ସେମାନଙ୍କର ଇସଲାମ ଧର୍ମର ସହଯୋଗୀମାନେ ରାଷ୍ଟ୍ରପତି ମୁଆମାର ଗଦାଫିଙ୍କୁ ହତ୍ୟା କଲେ ଏଭଳି ଏକ ନୈତିକ କାରଣ ଦର୍ଶାଇ ଯେ, ଗଦାଫିଙ୍କ ସେନା ବେନ୍ଘାକ୍ରେ ବଡ଼ ଧରଣର ଗଣହତ୍ୟା କରିବା ପାଇଁ ସଜବାଜ ହେଉଥିଲେ ।
ନିଜର ଭୌଗଳିକ-ରାଜନୈତିକ ଆକାଂକ୍ଷାଗୁଡ଼ିକ ପୂରଣ କରିବା ପାଇଁ ୱାଶିଂଟନ୍ ତରଫରୁ ଧାର୍ମିକ ମୌଳବାଦୀମାନଙ୍କୁ ଅର୍ଥ ଯୋଗାଇବା, ଅସ୍ତ୍ରଶସ୍ତ୍ର ଯୋଗାଇବା ଏବଂ ଆୟୋଜିତ କରିବାର ଏକ ଢାଂଚା ଦୀର୍ଘଦିନ ଧରି ରହିଆସିଛି ।
ଆମେରିକାର ଗୋଇନ୍ଦା ସଂସ୍ଥା ସି.ଆଇ.ଏ. ମୁସଲମାନ ବ୍ରଦରହୁଡ଼ ସହ ମିସି ୧୯୫୦ଦଶକରେ ଜାତୀୟତାବାଦୀ ଆରବୀୟଙ୍କ ବିରୁଦ୍ଧରେ ଏକାଠି ହେବା ଏବଂ ୧୯୮୦ଦଶକରେ ସୋଭିଏତ୍ ସଂଘ ବିରୁଦ୍ଧରେ ଲଢ଼ିବା ପାଇଁ ମୁଜାହିଦ୍ଦିନମାନଙ୍କୁ ଆମେରିକାର ଅସ୍ତ୍ର ଯୋଗାଇବା କଥାଟି ମନକୁ ଆସିଯାଏ ।
ସେଭଳି ଅସନା କୌଶଳ ୬ବର୍ଷ ଧରି ଚାଲିଥିବା ସିରିୟାର ଗୃହଯୁଦ୍ଧରେ ପ୍ରୟୋଗ କରାଯାଇଛି । ନିର୍ଦ୍ଦିଷ୍ଟ ଭାବେ କହିବାକୁ ଗଲେ, ସାଉଦୀ ଆରବର ରାଷ୍ଟ୍ରର ଧର୍ମ ୱାହାବିବାଦର ପ୍ରସାର (ଯାହା-ସୁନି ଇସଲାମର ଗୋଟିଏ ଗୋଷ୍ଠୀ, ନିଜକୁ ଅଧିକ ନିର୍ମଳ ମନେକରେ ଏବଂ ଉଗ୍ରଭାବେ 'ରକ୍ଷଣଶୀଳ)-ତାହା ହିଁ ଆଇ.ଏସ୍.ଆଇ.ଏସ୍ ଭଳି ସଲାଫି ଜିହାଦି ଗୋଷ୍ଠୀ ଓ ଆଲକାଏଦାଗୁଡ଼ିକର ଧାର୍ମିକ ପ୍ରେରଣା ପାଲଟିଛି ।
ଉଦାହରଣସ୍ୱରୂପ ଆଲ-କାଇଦାର ଯବହାତ୍ ଓ ନୁସ୍ର ବିଦ୍ରୋହୀ ଗୋଷ୍ଠୀମାନଙ୍କ ଭିତରେ ଶକ୍ତିଶାଳୀ, ଯାହାକୁ ଆମେରିକୀୟ ଗୋଇନ୍ଦା ସଂସ୍ଥା ସି.ଆଇ.ଏ. ସମର୍ଥନ କରୁଛି, ସିରିଆରେ ରାଷ୍ଟ୍ରପତି ଆସାଦଙ୍କୁ ମୁକାବିଲା କରିବା ପାଇଁ ।
ସମସ୍ୟାଟି ୱାହାବିବାଦ୍ରେ ନାହିଁ ବରଂ ଅଛି ଆମେରିକୀୟ ସାମ୍ରାଜ୍ୟବାଦର ସଂକୀର୍ଣ୍ଣ ସ୍ୱାର୍ଥ ହାସଲ ପାଇଁ କାର୍ଯ୍ୟଗୁଡ଼ିକରେ, ଯଦ୍ୱାରା କି ଏହି ସଲାଫି ଜିହାଦୀ ଗୋଷ୍ଠୀମାନଙ୍କୁ ଅର୍ଥ ଓ ଅସ୍ତ୍ରଶସ୍ତ୍ର ଯୋଗାଇ ଦିଆଯାଇଛି ।
ସମୟ ଆସିଛି, ସଂଯୁକ୍ତ ରାଷ୍ଟ୍ର ଦାବି କରିବା ଦରକାର ଯେ ଆମେରିକା, ସାଉଦୀ ଆରବ ଏବଂ ଖାଡ଼ିର ସରକାରମାନେ ଏହି ସଲାଫି ଜିହାଦି ସାମରିକ ଦଳଗୁଡ଼ିକୁ ସହଯୋଗ କରିବା ବନ୍ଦ କରନ୍ତୁ ଯେଉଁମାନେ ଆମେରିକୀୟ ସାମ୍ରାଜ୍ୟବାଦର ପ୍ରତିନିଧି ଭଳି ସିରିଆରେ କାମ କରୁଛନ୍ତି ।
ଯେକୌଣସି ନିଷ୍ଠାପର ବିଶ୍ଳେଷଣ ସିରିଆରେ ଆଜି ଚାଲିଥିବା ସଙ୍କଟର ପୃଷ୍ଠଭୂମିରେ ଏହିଭଳି ସ୍ଥିତିଟିକୁ ହିଁ ପାଇବ ଏବଂ ଏକବିଂଶ ଶତାବ୍ଦୀର ସବୁଠାରୁ ଯବଣାଦାୟକ ଶରଣାର୍ଥୀ ସମସ୍ୟାଟିକୁ ବୁଝିପାରିବ ।
ଟ୍ରମ୍ପଙ୍କ କାର୍ଯ୍ୟାନୁଷ୍ଠାନ ଫଳରେ ଦୁଇଟି କଥା ହେବ, ସଲାଫି ଜିହାଦୀଙ୍କ ସାମରିକ ଭାଗ୍ୟଟି ପ୍ରଜ୍ୱଳିତ ହେବ ଏବଂ ଅନ୍ୟପଟେ ସିରିୟାର ଗୃହଯୁଦ୍ଧରେ ଆସାଦଙ୍କ ପକ୍ଷ ନେବାପାଇଁ ରୁଷ ଓ ଇରାନ ଅଧିକ କଠୋର ନିତି ଅବଲମ୍ବନ କରିବେ ।
ଏହା ଫଳରେ ସାଧାରଣ ନାଗରିକଙ୍କ ବିରୁଦ୍ଧରେ ନିର୍ଯାତନା ବଢ଼ିଚାଲିବ ଏବଂ ଶରଣାର୍ଥୀଙ୍କ ଦୁର୍ଦ୍ଦଶା ବଢ଼ିଚାଲିବ ।
April 15, 2017 VOL L II NO 15 (America's Reckless Syria policy )
ଭାରତ ଏବେ ଆମେରିକାର ସପ୍ତମ ନୌଭେଳାକୁ ସେବା ଯୋଗାଇ ଦେବା କଥାଟି ଭାରତ-ଆମେରିକା ସମ୍ପର୍କ ଭିତରେ ଆସିଥିବା ବିରାଟ ପରିବର୍ତ୍ତନକୁ ଇଙ୍ଗିତ କରୁଛି ।
୧୯୭୧ରେ ଡିସେମ୍ବର ମାସରେ ଯେତେବେଳେ ଭାରତୀୟ ସେନା ଓ ବାଂଲାଦେଶର ମୁକ୍ତିବାହିନୀ ବିଜୟର ନିକଟତର ହେଉଥିଲେ , ସେତେବେଳେ ଭାରତୀୟ ସେନାଙ୍କୁ ଭୟଭୀତ କରାଇବା ପାଇଁ ଦକ୍ଷିଣ ଭିଏତ୍ନାମଠାରେ ଅବସ୍ଥିତ ସପ୍ତମ ନୌଭେଳାରୁ ଆମେରିକା ୧୦ଟି ଜାହାଜକୁ ଧରି ଏକ ଟାସ୍କଫୋର୍ସ ଗଠନ କରି ପଠାଇଥିଲା ।
ତା ପୂର୍ବରୁ ୧୯୭୧, ଅଗଷ୍ଟ ମାସରେ ଭାରତ ସୋଭିଏତ୍ ସଂଘ ସହ ଏକ ଶାନ୍ତି, ମୈତ୍ରୀ ଓ ସହଯୋଗର ଚୁକ୍ତି ସ୍ୱାକ୍ଷରିତ କରିଥିଲା ଯାହାର ଧାରା ୯ରେ ନୂଆଦିଲ୍ଲୀ ପାଇଁ ପ୍ରତିଶ୍ରୁତିଟିଏ ଥିଲା ଯେ ଯଦି ଭାରତ ପ୍ରତି ବିପଦ ଆସେ ବା ତାହାର ନିରାପତା ବିପନ୍ନ ହୁଏ, ତେବେ ଭାରତର ସୁରକ୍ଷା ପାଇଁ ସୋଭିଏତ୍ ସଂଘ ଆଗକୁ ଆସିବ ।
ବାସ୍ତବରେ ମଧ୍ୟ ଆମେରିକୀୟ ସପ୍ତମ ନୌଭେଳା ଆଡ଼ୁ ଥିବା ବିପଦକୁ ଏଡ଼େଇବା ପାଇଁ ଭାରତ ମହାସାଗରରେ ସୋଭିଏତ୍ ସଂଘର ଯୁଦ୍ଧ ଜାହାଜ, ଜାହାଜ ଧ୍ୱଂସକାରୀ ଜାହାଜ ଓ ବୁଡ଼ାଜାହାଜ ସେମାନଙ୍କ ପିଛା କରିଥିଲା ।
ଶୀତଳ ଯୁଦ୍ଧର ଅବସାନ ପରେ ଏବଂ ସୋଭିଏତ୍ ସଂଘର ବିଘଟନ ପୂର୍ବରୁ ନୂଆଦିଲ୍ଲୀ ତୁରନ୍ତ ପଟ୍ଟ ପରିବର୍ତ୍ତନ କରି ଦେଇଥିଲା । ପ୍ରଥମ ଗଲଫ୍ ଯୁଦ୍ଧ (ଅଗଷ୍ଟ ୧୯୯୦-ଫେବୃୟାରୀ ୧୯୯୧) ବେଳେ ହିଁ ଭାରତ ମାଟିରେ ଜାହାଜରେ ଇନ୍ଧନ ଭରଣ ପାଇଁ ଆମେରିକୀୟ ଯୁଦ୍ଧ ଜାହାଜଗୁଡ଼ିକୁ ଅନୁମତି ଦେଇଥିଲା ।
ଅଗଷ୍ଟ ୨୦୧୬ରେ ପରସ୍ପର ଭିତିଭୂମିକୁ ବ୍ୟବହାର ପାଇଁ ହୋଇଥିବା ବୁଝାମଣା ସ୍ୱାକ୍ଷରିତ ହେବା ପରେ /(ଯାହାକୁ ଲେମୋଆ) ବା Logistics Exchange Memorandum of Agreement କୁହାଯାଉଛି) ଉଭୟ ଦେଶର ସେନାବାହିନୀ ନିକଟତର ହେବା ପାଇଁ ସୁଯୋଗ ସୃଷ୍ଟି ହୋଇଛି ।
ଏହି ବୁଝାମଣା ଦ୍ୱାରା ପରସ୍ପରର ସାମରିକ ଭିତିଭୂମିକୁ ବିମାନରେ ଇନ୍ଧନ ଭରିବା ପାଇଁ ମରାମତି ପାଇଁ, ସରିଯାଉଥିବା ଜିନିଷଗୁଡ଼ିକର ପୁନଃଯୋଗାଣ ପାଇଁ ବ୍ୟବହାର କରାଯାଇପାରିବ ।
ଆମେ ସଠିକ ଜାଣିନାହୁଁ କିନ୍ତୁ ଯାହା ଜଣାପଡ଼ୁଛି ଯେ, ଏହି ବୁଝାମଣାଟି ଭାରତୀୟ ମାଟି ଓ ବନ୍ଦରକୁ ବ୍ୟବହାର କରି ଆଗୁଆ ସାମରିକ ସାମଗ୍ରୀ ବା ସୈନିକ ମୁତୟନ କରିବ ପାଇଁ ଆମେରିକାକୁ ସୁଯୋଗ ଦେବ ।
ଏହି ବୁଝାମଣା ଲେମୋଆ ୬ରୁ ୭ମାସ ସମୟ ନେଇଛି ରୂପ ନେବା ପାଇଁ ।
ଏହିବର୍ଷ ଫେବୃୟାରୀ ମାସରେ ଅନିଲ ଧିରୁଭାଇ ଅମ୍ବାନୀ ଗୋଷ୍ଠୀର ରିଲାଏନ୍ସ ଡିଫେନସ୍ ଓ ଇଞ୍ଜିନିୟରିଂ କମ୍ପାନୀ ଗୋଟିଏ 'ଜାହାଜ ମରାମତି ରାଜିନାମା' କରିଛି ଯାହାଫଳରେ, ୭ମ ନୌଭେଳାର ଯୁଦ୍ଧଜାହାଜ ଓ ଅନ୍ୟାନ୍ୟ ସହଯୋଗୀ ଜାହାଜଗୁଡ଼ିକର ମରାମତି କରାଯାଇପାରିବ ଏହି କମ୍ପାନୀର ପିପାଭାଉ ଠାରେ ଥିବା ପାଣି ଜାହାଜ ମରାମତି ପାଇଁ ଉଦ୍ଦିଷ୍ଟ ସ୍ଥାନରେ ।
ଏହି ଚୁକ୍ତିନାମା ଫଳରେ କମ୍ପାନୀ ୫ବର୍ଷ ଭିତରେ ୧୫୦କୋଟି ଆମରିକୀୟ ଡଲାର ପାଇବ ।
ଗୁଜୁରାଟ ସରକାର ଓ କେନ୍ଦ୍ର ସରକାରଙ୍କର ସହଯୋଗରେ ୨୦୧୫ରେ ଅନିଲ ଅମ୍ବାନୀ ଗୋଷ୍ଠୀ ଅଧିଗ୍ରହଣ କରିଥିବା ଏହି ଜାହାଜ ମରାମତି ଖାନାଟିକୁ ଦ୍ରୁତଗତିରେ ଉନ୍ନତ କରାଗଲା ଯେମିତି ଆମେରିକୀୟ ନ୍ୟାଭି ଏହି କମ୍ପାନୀଙ୍କୁ 'ଅନୁମୋଦିତ ଠିକାଦାର' ହିସାବରେ ଗ୍ରହଣ କରିବ ।
ଏହା ଉଲ୍ଲେଖନୀୟ ଯେ (ଅନିଲ ଅମ୍ବାନୀଙ୍କ) ଏହି କମ୍ପାନୀଙ୍କ ସହ ଆମେରିକୀୟ ନ୍ୟାଭିର ଚୁକ୍ତି ପାଇଁ ନୂଆଦିଲ୍ଲୀ ଆମେରିକା ସହ ଲୋମୋଆ ଭଳି ଏକ ବୁଝାମଣା ଆଣିପାରିଲା ।
୨୦୦୫ ମସିହାରୁ ପ୍ରତିରକ୍ଷା ସାମଗ୍ରୀ ସଂଗ୍ରହ କ୍ଷେତ୍ରରେ ଘରୋଇ କମ୍ପାନୀମାନଙ୍କ ପ୍ରବେଶ ହେଇଆସିଛି, ଯେତେବେଳେ ପ୍ରଥମେ 'ଅଫ୍ସେଟ୍ ନୀତି' ଗ୍ରହଣ କରାଗଲା ଯେଉଁଠି ବିଦେଶ ପ୍ରତିରକ୍ଷା ସାମଗ୍ରୀ ଯୋଗାଣକାରୀମାନଙ୍କୁ ବାଧ୍ୟ କରାଗଲା ଯେ ସେମାନେ ଯୋଗାଉଥିବା ପ୍ରତିରକ୍ଷା ସାମଗ୍ରୀର ଗୋଟିଏ ଭାଗ ସ୍ଥାନୀୟ ସ୍ତରରୁ ଆଣିବେ ।
ସେଥିପାଇଁ ସେମାନଙ୍କୁ ଘରୋଇ କମ୍ପାନୀମାନଙ୍କ ସହ ମିଶି ଯୌଥ ଉଦ୍ୟୋଗ ବା ଭାଗିଦାରିତା ପ୍ରତିଷ୍ଠା କରିବା ପାଇଁ ଉତ୍ସାହିତ କରାଗଲା । ତେଣୁ ଉଦହରଣସ୍ୱରୂପ ଡାସଲେଟ୍ ରିଲାଏନ୍ସ ଏରୋସ୍ପେସ୍ ଗଠନ କରାଗଲା ରାଫେଲ ଚୁକ୍ତିରେ ହେଇଥିବା 'ଅଫ୍ସେଟ୍'ଗୁଡ଼ିକୁ ଯୋଗାଇବା ପାଇଁ ।
ସରକାରଙ୍କର 'ଭାରତରେ ପ୍ରସ୍ତୁତ' ନୀତିକୁ ମଧ୍ୟ ଏଭଳି ଏକ ନିଷ୍ପତି କାମରେ ଲଗାଇଲା ବୋଲି ଯୁକ୍ତି କରିହେବ । ବାସ୍ତବରେ ଯେଉଁ ଭାରତୀୟ କମ୍ପାନୀମାନେ ଏହି 'ଅଫ୍ସେଟ୍' ନୀତିରେ କାମ କରୁଛନ୍ତି ସେମାନେ ପ୍ରତିରକ୍ଷା ସାମଗ୍ରୀ ଯୋଗାଉଥିବା ବିଦେଶୀ କମ୍ପାନୀମାନଙ୍କର କନିଷ୍ଠ ସାଥି ହିସାବରେ ହିଁ ରହିଥାନ୍ତି ।
ଭାରତର ରାଷ୍ଟ୍ରାୟତ ଉଦ୍ୟୋଗ ଓ ପ୍ରତିରକ୍ଷା ଉତ୍ପାଦନ ବିଭାଗ ଅଧିନରେ ଥିବା ଗୋଳାବାରୁଦ କାରଖାନାଗୁଡ଼ିକ ହିଁ ପ୍ରତିରକ୍ଷା ସାମଗ୍ରୀ ଉତ୍ପାଦନ କରିଥାନ୍ତି । କିନ୍ତୁ ସେମାନଙ୍କୁ ଆଜି ଏଡ଼େଇ ଦେଇ ନୂଆକରି ଆରମ୍ଭ ହେଉଥିବା ଘରୋଇ କ୍ଷେତ୍ରର କମ୍ପାନୀମାନଙ୍କୁ ଅନୁଗ୍ରହ ଦେଖାଯାଉଛି ।
ଯେହେତୁ ନୂଆଦିଲ୍ଲୀକୁ ୱାଶିଂଟନ୍ 'ବୃହତ୍ ପ୍ରତିରକ୍ଷା ସାଥୀ' ହିସାବରେ ମାନ୍ୟତା ଦେଇଛି ଏବଂ ବଡ଼ଧରଣର ଅସ୍ତ୍ରଶସ୍ତ୍ର ଅଧିକରୁ ଅଧିକ ଆମେରିକୀୟ ତଥା ଇସ୍ରାଏଲୀ କମ୍ପାନୀମାନଙ୍କ ପାଖରୁ ଅଣାଯାଉଛି ଏବଂ ରାଷ୍ଟ୍ରପତି ଡୋନାଲଡ ଟ୍ରମ୍ପ୍ଙ୍କର ପ୍ରତିରକ୍ଷା ମନ୍ତ୍ରୀ ଜେମସ୍ ମାଟିସ ମଧ୍ୟ ମଜୁବୁତିଆ ଢଙ୍ଗରେ ଦୋହରାଇ ସାରିଛନ୍ତି ଯେ ଚୀନ୍ର ମୁକାବିଲା ପାଇଁ ତାଙ୍କ ପ୍ରଶାସନ ଭାରତକୁ ସଶକ୍ତ କରାଇବ, ଭାରତର ପ୍ରତିରକ୍ଷା କ୍ଷେତ୍ରରେ ପ୍ରବେଶ କରିଥିବା ନୂଆ ଘରୋଇ କମ୍ପାନୀ ନିକଟରେ ବିପୁଳ ଲାଭକରିବାର ସୁଯୋଗ ଆସି ପହଂଚିଛି ।
ପେଂଟାଗନ୍ଠାରେ ଆମେରିକୀୟ ୭ମ ନୌଭେଳାର ମରାମତି ଓ ସେବା ପ୍ରଦାନ ପାଇଁ ସ୍ୱାକ୍ଷରିତ ଚୁକ୍ତିନାମା ଏବଂ ପରେ ଯେଉଁ ଉତ୍ସାହ ରିଲାଏନ୍ସ ଡିଫେନସ ଓ ଇଞ୍ଜିନିୟରିଂ ସଂସ୍ଥାର ପ୍ରବକ୍ତାଙ୍କ ପାଖରେ ଦେଖିବାକୁ ମିଳିଥିଲା, ଅନ୍ୟ ଘରୋଇ କ୍ଷେତ୍ରର କମ୍ପାନୀମାନେ ମଧ୍ୟ ଭାବୁଥିବେ ସେମାନେ କେମିତି 'ଆଗଧାଡ଼ିର' କମ୍ପାନୀ ହୋଇପାରିଲେ ନାହିଁ ଯେମିତି ଚୀନ୍ର ଉତ୍ଥାନକୁ ରୋକ ଲଗାଇବା ପାଇଁ ଭାରତ ଆଜି ଆମେରିକାର 'ପ୍ରଥମ ଧାଡ଼ି'ର ରାଷ୍ଟ୍ର ହୋଇପାରିଛି ।
ଆଉ ଅନୀଲ ଅମ୍ବାନୀଙ୍କ ପାଇଁ ଯିଏ ନରେନ୍ଦ୍ର ମୋଦୀଙ୍କୁ ଭାଜପାର ପ୍ରଧାନମନ୍ତ୍ରୀ ପ୍ରାର୍ଥୀ କରାଇବା ପାଇଁ ଭାରତୀୟ ଘରୋଇ କମ୍ପାନୀମାନଙ୍କ ଉଦ୍ୟମରେ ବଡ଼ଭାଇ ମୁକେଶ ଅମ୍ବାନୀଙ୍କ ସହ ମିଶି କେନ୍ଦ୍ରୀୟ ଭୂମିକା ନିଭାଇଥିଲେ, ସେହି ଅନୁଗ୍ରହ (ପୁଞ୍ଜି ବିନିଯୋଗ)ର ବଦଳଟି ଯେମିତି ଶୀଘ୍ର ଫେରିଆସୁଛି (ଅତି ଶୀଘ୍ର ଅନୁଗ୍ରହକୁ ଫେରାଇବାର ସମୟକାଳକୁ ଦେଖିଲେ ତାହା କୁହାଯିବ)
ଏକଦା ଆମେରିକାର ୭ମ ନୌଭେଳା ଭାରତ ପ୍ରତି ଏକ ନିଶ୍ଚିତ ବିପଦ ଥିଲା । ବର୍ତମାନ ସେହି ୭ମ ନୌଭେଳା ଏକ ସାମରିକ ସୁଯୋଗଠୁ ବି ଅଧିକ ; ପ୍ରକୃତରେ ଯାହା ହାତ ଗଣତି କେତୋଟି ଲୋକ ପାଇଁ ଏକ ରତ୍ନଭରା ମାଠିଆ ।
March 25, 2017 VOL L11 NO 12 EPW -3 (Hitting the Military Jackpot)
ହଷ୍ଟନ,ସେପ୍ଟେମ୍ବର ୨୩(ଓଡ଼ିଶା ଡ଼ଟ୍ କମ୍)- ଯୁକ୍ତରାଷ୍ଟ୍ର ଆମେରିକାର ହଷ୍ଟନସ୍ଥିତ କାଟେ ମାସନ କ୍ରିକ କମ୍ୟୁନିଟି ସେଣ୍ଟରଠାରେ ଆୟୋଜିତ ହୋଇ ଯାଇଛି ସଦଗୁରୁ ସାଇ ଏବଂ ମହାପ୍ରଭୁ ଶ୍ରୀ ଜଗନ୍ନାଥଙ୍କ ଉପରେ ଆଧାରିତ ଆଧ୍ୟାତ୍ମିକ କାର୍ଯ୍ୟକ୍ରମ ।
ଏହି ଅବସରରେ ଆମେରିକା ଓଡ଼ିଆ ସମାଜର ଆବାହକ ତପନ ପାଢ଼ୀ ଏବଂ ହଷ୍ଟନ ନିବାସୀ ସୁରଥ ରଥ ମାନବ ସମାଜ ପାଇଁ ଆଲୋକବର୍ତିକା ସାଜିଥିବାରୁ ଗୁରୁଜୀ ଶ୍ରୀ ଚନ୍ଦ୍ରଭାନୁ ଶତପଥୀଙ୍କୁ ସମ୍ବର୍ଦ୍ଧିତ କରିଥିଲେ ।
କାର୍ଯ୍ୟକ୍ରମ ପ୍ରାରମ୍ଭରେ ପ୍ରଥମେ ସୁରଥ ରଥ ଗୁରୁ ବନ୍ଦନା ଗାନ କରିଥିଲେ । ଏହାପରେ ମହାପ୍ରଭୁ ଶ୍ରୀ ଜଗନ୍ନାଥ ଏବଂ ଶ୍ରୀ ସାଇନାଥଙ୍କ ଉପରେ ଆଧାରିତ ଭଜନ ପରିବେଷଣ କରିଥିଲେ ସର୍ବେଶ୍ୱର ରାଉତ । ହଷ୍ଟନ ବିଶ୍ୱବିଦ୍ୟାଳୟର ଛାତ୍ରୀ ସୋନାକ୍ଷୀ ପରିଚୟ ପ୍ରଦାନ କରିଥିଲେ ।
ଶେଷରେ ହରି ପାତ୍ର ଏବଂ ଜଗନ୍ନାଥ ରଥ ଧନ୍ୟବାଦ ଅର୍ପଣ କରିଥିଲେ । ଓଡ଼ିଶା କଲଚରାଲ ସେଣ୍ଟର, ଆମେରିକା ଓଡ଼ିଆ ସମାଜର ବହୁ ସଦସ୍ୟ ଏଥିରେ ଯୋଗଦେଇ ଶେଷ ପର୍ଯ୍ୟନ୍ତ ଉପସ୍ଥିତ ଥିଲେ ।
ଏହି କାଯ୍ୟକ୍ରମରେ ଯୋଗଦେଇ ଶତପଥୀ କହିଥିଲେ ଯେ ସଦଗୁରୁଙ୍କ ନିକଟରେ ସମସ୍ତ ଧର୍ମ, ସମସ୍ତ ମାନବ ଓ ସଂସ୍କୃତି ସମାହିତ କାରଣ ସେ ସ୍ୱୟଂ ହେଉଛନ୍ତି ଏସବୁର ସମାହାର । ସେ ହେଉଛନ୍ତି ବାସ୍ତବ ବା ଚିରନ୍ତନ ସତ୍ୟର ଆଧାର ।
ନିଜ ଚତୁଃପାଶ୍ୱର୍ରେ ଥିବା ସମସ୍ତ ବସ୍ତୁକୁ ସେମାନେ ଏକ ରୂପ ଭାବରେ ବା ସମାନ ଦୃଷ୍ଟିରେ ଦେଖି ସେହି ଅନୁସାରେ କାର୍ଯ୍ୟ କରିଥାନ୍ତି ।
ବୋଷ୍ଟନ, ଅପ୍ରେଲ ୨୪(ଓଡ଼ିଶା ଡ଼ଟ୍ କମ୍) ଆମେରିକାରେ ନିକଟରେ ଜଣେ ଓଡ଼ିଆ ଛାତ୍ରଙ୍କୁ ହତ୍ୟା ଘଟଣାରେ ପ୍ରବାସୀ ଓଡ଼ିଆ ସଂଗଠନ ଓଡ଼ିଶା ସୋସାଇଟି ଅଫ୍ ଆମେରିକା ପକ୍ଷରୁ ଉଦେଗ ପ୍ରକାଶ ପାଇଛି ।
୨୪ ବର୍ଷ ବୟସ୍କ ଉଦୀୟମାନ୍ ଛାତ୍ର କେ.ଶେଷ୍ରାୀ ରାଓଙ୍କ ମୃତ୍ୟୁରେ ସୋସାଇଟିର ସମସ୍ତ ସଦସ୍ୟମର୍ମାହତ ବୋଲି କୁହାଯାଇଛି ।
ବୋଷ୍ଟନ ୟୁନିଭରସିଟିରେ ମ୍ୟାନେଜମେଂଟ ପଢୁଥିବା ରାଓଙ୍କୁ ଗତ ୧୯ ତାରିଖଦିନ ୨ଟା ୩୦ରେ ତାଙ୍କ ଆପାର୍ଟାମେଂଟ ନିକଟରେ ଗୁଳି କରି ହତ୍ୟା କରାଯାଇଥିବା ଗଣମାଧ୍ୟମରେ ପ୍ରକାଶିତ ଖବରରୁ ଜଣାପଡ଼ିଛି ବୋଲି କୁହାଯାଇଛି ।
ଓଡ଼ିଶା ପଠାଇବାକୁ ଉଦ୍ୟମ ଆରମ୍ଭ କରିଛନ୍ତି ।
ସୋସାଇଟିର ଇଂଲଣ୍ଡ ଚାପ୍ଟର, ନର୍ଥ ଆମେରିକାର ତେଲୁଗୁ ଆସୋସିଏସନ୍ ଏବଂ ଗ୍ରେଟର ବୋଷ୍ଟନ ଇଣ୍ଡିଆନ ଆସୋସିଏସନ୍ ଏକତ୍ରିତ ହୋଇ ରାଓଙ୍କ ମରଶରୀର ପଠାଇବା ଦିଗରେ କନ୍ସଲ୍ ଜେନେରାଲଙ୍କୁ ସହାୟତା କରୁଛନ୍ତି ।
ନର୍ଥ ଆମେରିକାରେ ବସବାସ କରୁଥିବା ସମସ୍ତ ଓଡ଼ିଆ ରାଓଙ୍କ ପିତାମାତା ତଥା ତାଙ୍କର ପରିବାରକୁ ସମବେଦନା ଜଣାଇଛନ୍ତି ।
ଶେଷ୍ରାୀଙ୍କ ସ୍ମୃତିରେ ଓଡ଼ିଶା ସୋସାଇଟି ଅଫ୍ ଆମେରିକା ଇଂଲଣ୍ଡ ଚାପ୍ଟର ଏବଂ ଗ୍ରେଟର ବୋଷ୍ଟନ ଇଣ୍ଡିଆନ ଆସୋସିଏସନ୍ ପକ୍ଷରୁ ଏକ ମହମବତୀ ଶୋଭାଯାତ୍ରାର ଆୟୋଜନ କରାଯାଉଛି ।
ଏହି ଘଟଣା ପରେ ଉଚ୍ଚଶିକ୍ଷା ପାଇଁ ନର୍ଥ ଆମେରିକା ଆସୁଥିବା ସମସ୍ତ ଓଡ଼ିଆ ଛାତ୍ର ଓଡ଼ିଶା ସୋସାଇଟି ଅଫ୍ ଆମେରିକା ସହ ଯୋଗାଯୋଗ ରଖିବାକୁ କୁହାଯାଇଛି ।
ନର୍ଥ ଆମେରିକାର ବିଭିନ୍ନ ସ୍ଥାନରେ ସୋସାଇଟିର ୧୫ଟି ଚାପ୍ଟର ରହିଛି ଏବଂ ସେଠାରେ ରହୁଥିବା ଓଡ଼ିଆମାନେ ପରସ୍ପରକୁ ସହାୟତା କରିଥାନ୍ତି ।
ଭୁବନେଶ୍ୱର, ନଭେମ୍ବର ୧୫(ଓଡ଼ିଶା ଡ଼ଟ୍ କମ୍) ଓଡ଼ିଶା ସହିତ ବାଣିଜ୍ୟିକ ସଂପର୍କ ପ୍ରତିଷ୍ଠା ପାଇଁ ଆମେରିକାର ୱାଶିଂଟନ ବାଣିଜ୍ୟ ପ୍ରତିନିଧି ଦଳ 'ୱାସିଟ୍ରାକ୍'(ୱାଶିଂଟନ୍ ଷ୍ଟେଟ୍ ଇଣ୍ଡିଆ ଟ୍ରେଡ୍ ରିଲେସନ୍ସ୍ ଆକ୍ସନ୍ କମିଟି) ସୋମବାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ ସାକ୍ଷାତ କରି ଆଲୋଚନା କରିଛନ୍ତି ।
ବାଣିଜ୍ୟିକ ସୁଯୋଗ ଦୃଷ୍ଟିରୁ ଓଡ଼ିଶା ସହିତ ଅଧିକ ସଂପର୍କ ସ୍ଥାପନ ପାଇଁ ଆମେରିକରା କଂଗ୍ରେସ ସଦସ୍ୟ ଜିମ୍ ମ୍ୟାକଡରମଟ୍ ଏବଂ ୱାଶିଂଟନ୍ ଲେଫ୍ଟ୍ମେଣ୍ଟ ଗଭର୍ନର ବ୍ରାଡ୍ ଓଏନ୍ଙ୍କ ନେତୃତ୍ୱରେ ୧୩ ଜଣିଆ ପ୍ରତିନିଧି ଦଳ ମୁଖ୍ୟମନ୍ତ୍ରୀଙ୍କୁ ସାକ୍ଷାତ କରିଛନ୍ତି । ଷ୍ଟିଲ୍, ଆଲୁମିନିୟମ୍ ଓ ବିୁ୍ଦ୍ୟୁତ କ୍ଷେତ୍ରରେ ରାଜ୍ୟରେ ବହୁତ ଶିଳ୍ପ ପ୍ରତିଷ୍ଠା କରାଯାଉଛି ।
ପ୍ରଯୁକ୍ତି ବିଦ୍ୟା ଶିକ୍ଷା କ୍ଷେତ୍ରରେ ମଧ୍ୟ ଓଡ଼ିଶାରେ ବହୁତ ବିକାଶ ହୋଇଛି ବୋଲି ସେମାନଙ୍କୁ ସୂଚନା ଦିଆଯାଇଥିଲା । ପ୍ରତିନିଧି ଦଳର ସଦସ୍ୟମାନେ ଓଡ଼ିଶାର ବିକାଶରେ ସନ୍ତୋଷ ପ୍ରକାଶ କରି ଉଭୟ ରାଜ୍ୟ ମଧ୍ୟରେ ବାଣିଜ୍ୟିକ ସଂପର୍କ ବୃଦ୍ଧି ପାଇଁ ପର୍ଯ୍ୟାପ୍ତ ସୁଯୋଗ ରହିଛି ବୋଲି ପ୍ରକାଶ କରିଥିଲେ ।
